Pierre Coudrin

**Pierre Coudrin** (1768–1836) var en fransk katolsk prest og grunnlegger av ordenssamfunnet Picpusfedrene.

## Liv og virke
Pierre Coudrin, religiøst navn Marie-Joseph, kjent som Le bon Père eller Pierre-Marie-Joseph Coudrin, ble født 1. mars 1768 i Coussay-les-Bois i Frankrike; var en fransk katolsk prest og grunnlegger av et ordenssamfunn som blant annet er representert i Norge siden 1920. Coudrin døde den 27. mars 1837 i Paris.

### Prest
Pierre Coudrin studerte teologi i Poitiers og forberedte seg til prestetjeneste ved seminaret der. Han ble ordinert til diakon i desember 1790. På grunn av uroen under den franske revolusjon og seminarprestenes vegring mot på avlegge troskapsed til sivilkonstitusjonen for kleresiet, flyttet Pierre Coudrin til Paris. Der ble han i hemmelighet presteviet i biblioteket i *[[Collège des Irlandais]]* den 4. mars 1792. Den ordinerende biskop var François de Bonal av Clermont.

Han utførte deretter sin prestetjeneste i Frankrike under eventyrlige og farlige forhold: Dette var særlig fremtredende under skrekkveldet. Forfølgelse tvang ham snart til å gå i dekning. Coudrin gjemte seg på et loft i kornmagasinet på Chateau d'Usseau, hvor han ble værende i seks måneder. Han fortalte at han i løpet av denne tiden våknet en kveld omgitt av en åpenbaring av prester, brødre og nonner opplyst i alber. 

Han tolket visjonen som et guddommelig kall om å etablere et religiøst institutt, det som skulle bli til Kongregasjonen for Jesu og Marias hellige hjerter. Coudrin forlot raskt kornmagasinet og reiste til Poitiers for å starte en undergrunns kirkelig tjeneste, og ventet på det rette øyeblikk til å starte sin gruppe. I oktober samme år arbeidet han også i det fordekte i Tours bispedømme.

### Ordenen blir til
I 1797 kjøpte de begge fremtidige stiftere et hus i Poitiers som ble kongregasjonens *«Grand'Maison des Sacrés-Cœurs»*. Julaften 1800, vel vitende om at de kunne bli ført til giljotinen for sin handling, besluttet de å opprette sin grunne med oppdrag å spre budskapet om Guds ubetingede kjærlighet manifestert av Jesu og Marias hjerte, og å finne Guds barmhjertighet gjennom tilbedelsen av det hellige sakrament.

I 1804 grunnla Coudrin sammen med adelskvinnen Henriette Aymer de la Chevalerie Kongregasjonen for Jesu og Marias hellige hjerter og den uavbrutte tilbedelse av alterets sakrament, vanligvis kalt Picpusfedrene, men i Tyskland *Arnsteiner Patres* og i Chile *Padres franceses*. Det offisielle navnet er *«Congregatio Sacrorum Cordium Jesu et Mariae necnon adorationis perpetuae Sanctissimi Sacramenti Altaris»*, med forkortelsen SS.CC. Henriette Aymer de la Chavalerie og hennes mot hadde sittet fengslet en tid under revolusjonen, anklaget for å ha skjult en prest. Hun sa til Coudrin om en himmelsendt visjon hun hadde fått i fengselet som hadde kalt henne til religiøs tjeneste. Coudrin og Henriette Aymer de Chevalerie delte deres drøm om å etablere et religiøst institutt egnet til å fungere under de farer som rådde under revolusjonsveldet i landet.

Fedrene og nonnene ved instituttet kalles i dag «av Picpus» fordi de i 1805 etablerte sin generalkurie på rue de Picpus i Paris. Et kjennetegn på den nye kongregasjonen spiritualitet var andakten av Jesu hellige hjerte og det hellige sakrament. Regelverk og konstitusjon ble godkjent av pave Pius VII den 17. november 1817 i den pavelige bullen *Pastor aeternus*. 

Fra 1820 til 1826 var Pierre Coudrin generalvikar i Troyes, og fra 1826 til 1833 i Rouen. I 1829 ledsaget han Gustave Maximilien Juste de Croÿ-Solre, erkebiskopen av Rouen, til Roma, der erkebiskopen deltok i pavevalget.

Etter råd fra superioren for det parisiske ytremisjonsselskap, Charles-François Langlois, som var nødsaget til å avslå å sende misjonærer til flere steder på grunn av mangel på kall, aksepterte Coudrin tilbudet om å sende misjonærer til Oseania. Etter anmodning fra pave Gregor XVI gikk han med på å starte 0pp med misjonsarbeid på Hawaii/Sandwichøyene og de franske polynesiske øyer.

Picpusfedrene skulle bli kjent for sin misjonsvirksomhet i Hawaii, Afrika, Europa, Sentralamerika og Stillehavsøyene.

Pater Pierre Coudrin døde 27. mars 1837, 69 år gammel, i Paris. Han er gravlagt der på Cimetière de Picpus. Da han døde hadde hans ordensfellesskaper 276 prester og legfrødre, og 1125 søstre. I 2016 var de sammenlagt over 1500 (prester, legbrødre, nonner), og et økande antall legassosierte, og de virket i over 30 land.

## Litteratur
*Couronne, B.*. - Petite vie du Père Marie-Joseph Coudrin*.- 1998
*  Pierre-Yves Toullelan  .- *Missionnaires au quotidien à Tahiti: les Picpuciens en Polynésie au XIXe siècle*.-  1995
*Antoine Lestra* . -  Le Père Coudrin, fondateur de Picpus*, 1953.http://www.persee.fr/web/revues/home/prescript/article/rhef_0300-9505_1953_num_39_132_3139_t1_0091_0000_1
*Perron  (R.P. Stanislas). – *Vie du T.R.P. Marie-Joseph Coudrin, fondateur et premier supérieur de la congrégation des sacrés-Cœurs de Jésus et de Marie et de l'adoration perpétuelle du très Saint sacrement de l'Autel* (Picpus). ed. Victor Lecoffre
* ''Vie de l'abbé  Coudrin'' par son neveu Augustin Coudrin
**Lettres et écrits du T.R.P. Marie-Joseph Coudrin*.- Sources historiques SS.CC. 1976
* Ferdinand Holböck: *Aufblick zum Durchbohrten*. Stein am Rhein (Christiana) 1990, Seiten 241–245, ISBN 3-7171-0924-3
* 
* Wilhelm Hünermann: *Die Hergottsschanze*. (Darstellung des Lebens Pierre Coudrins in Form eines Jugendromans)
* 

## Referanser